Start Oversigt Grundlæggende funktioner Avancerede funktioner Specielle funktioner

Sådan... Ordliste

Billedforbedring

MagicScan byder på nogle særdeles effektive funktioner til billedforbedring. De findes i dialogboksen Forbedring, der aktiveres ved at klikke på knappen i øverste højre hjørne af vinduet Godkend. Her kan du bl.a. justere højlys og skygge, manipulere farvetoner i et farvetoneskema, ophæve og invertere farvetoner, ændre farvebalance og meget mere. De forskelllige funktioner til billedforbedring er placeret på forskellige faner i dialogboksen Forbedring. Klik på fanerne for at få adgang til de enkelte funktioner. I toppen af dialogboksen ses tre miniaturer. Til venstre ses det oprindelige billede. Miniaturerne i midten og til højre er to eksempelbilleder ("Eksempel 1 & 2"), der afspejler de ændringer, du udfører. Original er miniaturevisningen af billedet, som det ser ud i vinduet Skærmudskrift og "Eksempel 1 & 2" viser billedet efter det er blevet ændret. Med "Eksempel 1 & 2" har du mulighed for at sammenligne to forbedrede billeder. Klik på det ønskede eksempel for at markere det, og klik derefter på "OK" for at godkende valget. | Klik på det emne, som du ønsker oplysninger om. Niveaujustering Kurvejustering Ophævning Farvejustering Farvebalance Invertering

Niveaujustering

Fanen Niveaujustering viser fordelingen af lysniveauer i billedet. Træk i de trekantede skydere for at justere niveauet til de ønskede værdier. Skyderen til venstre (sort) bruges til at justere skyggeniveauer. Skyderen til højre (hvid) bruges til at justere højlysniveauer. Med den midterste grå skyder justerer du midtoneniveauer.

Når du ændrer på skygge- og højlyspunkterne, ændres billedets relative skygge og højlys. Skyggepunktet repræsenterer de mørkeste værdier og højlyspunktet de lyseste værdier. Midtonepunktet repræsenterer gammaindstillingen for din skærm. På histogrammet er skygge- og højlysskalaer inddelt i 255 enheder.

Derfor vil alle pixels i originalen, som er mørkere end det aktuelle skyggepunkt, være helt sorte i det forbedrede billede, mens alle pixels i originalen, der er lysere end det aktuelle højlyspunkt, være helt hvide.

Hvis du sætter højlyspunktet til 200, gengives alle pixels, der er større eller lig med 200 på originalen, med klar hvid i det forbedrede billede. Et skyggepunkt på 200 gengiver alle pixels, der er mindre end eller lig med 200 på originalen, med sort i det forbedrede billede.

Midtone repræsenterer gammaindstillingen for din skærm. Skalaen går fra 0 til 255. Gammakurven er en geometrisk serie. Midtone-værdien er afhængig af skygge- og højlysværdierne og kan på intet tidspunkt overstige disse. En gammaværdi på 1 svarer til en midtoneværdi på 128, hvis Skygge er sat til 0 og Højlys er sat til 255. Hvis Skygge er sat til 20 (den nederste grænse) og Højlys er sat til 220 (øverste grænse), svarer en gammaværdi på 1 til en midtoneværdi på 120.

Du kan afgrænse effekten af ændringerne i histogrammet til en enkelt farve ved at vælge mellem knapperne Rød (R), Grøn (G) og Blå (B). Du kan også vælge Master, så histogrammet gælder for alle tre kanaler på én gang.

Hvis du arbejder med et gråtonebillede, vises RGB-værdierne ikke i dialogboksen.

Sådan gør du:

1. Åbn dialogboksen Forbedring, og vælg fanen Niveaujustering.
2. Vælg den kanal, der skal ændres.
   * Markér Master for at ændre alle farver (Rød, Grøn, Blå) i histogrammet på samme tid.
   * Eller klik i Rød, Grøn eller Blå for at ændre den enkelte farve.
   * Eller vælg Gråtoner. Muligheden er kun tilgængelig for gråtonescannere.
3. Træk i den sorte, grå og hvide skyder for at ændre hhv. højlys, midtone og skygge.
4. Klik på "Eksempel 1" for at se, hvordan dine ændringer påvirker det oprindelige billede.
5. Hvis du vil sammenligne effekten af endnu en forbedring med den første forbedring, klikker du på "Eksempel 2".

Original | Eksempel 1 | Eksempel 2

Klik på "OK" for at godkende ændringerne og lukke dialogboksen Forbedring. Klik på "Annuller" for at lukke dialogboksen uden at gemme eventuelle ændringer. Klikker du på "Auto", udfører MagicScan selv de nødvendige justeringer af højlys og skygge.

Kurvejustering

Åbn dialogboksen Forbedring, og vælg fanen Farvetoner.

Fanen Farvetoner er endnu en måde, hvorpå du kan justere højlys, midtone og skygge i dine billeder. Når du åbner fanen Farvetoner, vises et farvetoneskema indeholdende en diagonal linje. Bemærk, at hver punkt i standardskemaet for outputniveauerne for skygge, midtone og højlys svarer til inputniveauerne for skygge, midtone og højlys.

Kurvens form og skrå hældning afspejler lysniveauforholdet mellem inputtet af det oprindelige billede og outputtet for det forbedrede billede. Når du klikker på kurven, vises en "hånd"-formet markør, som kan bruges til at ændre kurvens form. Den vandrette akse repræsenterer lysstyrken i det oprindelige billede, mens den lodrette akse repræsenterer den nye tilpassede lysstyrke. Værdierne kan ligge mellem 0 og 255.

Hvis du ændrer kurvens form til en konveksformet linje, der ligger over den oprindelige diagonallinje, vil det forbedrede billede være lysere end det oprindelige.

| Normalt billede | Lysere billede

Hvis du ændrer kurvens form til en konkavformet linje, der ligger under den oprindelige diagonallinje, vil det forbedrede billede være mørkere end det oprindelige.

| Normalt billede | Mørkere billede

Hvis du vil invertere farverne, så deres komplementærfarver kommer til at dominere, skal du ændre linjens hældning fra en positiv til en negativ hældning. Linjen skal altså gå fra øverste venstre hjørne mod nederste højre hjørne.

| Normalt billede | Inverteret billede

Sådan gør du:

1. Klik på fanen Farvetoner i dialogboksen Forbedring.
2. Når du peger på farvetonekurven, ændres markøren til en hånd, og du kan nu ændre kurvens form.
3. Klik på Gem for at gemme dine ændringer. Dialogboksen Gem som åbnes, og du kan nu skrive et navn til den tilpassede kurve. Klik på "OK".
4. Eller, klik på "Indlæs" for at indlæse en tidligere gemt farvetonekurve. I dialogboksen Åbn, angiver du den ønskede fil.
5. Eller, klik på "Nulstil" for at gendanne farvetonekurven for det oprindelige billede.
6. Klik på Histogram for at se et histogram over de ændringer, du har foretaget.
7. Klik på "OK" for at godkende alle ændringer og lukke dialogboksen. Klik på "Annuller" for at lukke dialogboksen uden at gemme dine ændringer.

Ophævning

Der kan være tilfælde, hvor det indscannede billede har en uønsket farvetone. For at løse dette problem, kan du vælge fanen Ophæv i dialogboksen Forbedring. Cirklen, der vises, minder om den, du benytter ved Farvejustering.

I Eksempel 1 eller 2, vælger du en pixel (gråtone, sort eller hvid) og klikker på den med pipettemarkøren. Hele billedet vil gendannes i sin oprindelige form uden farve. Værdierne for gråtonede, sorte og hvide pixels er de standardværdier, som dette værktøj sammenligner med det scannede billede. På denne måde kan man korrigere billedet.

Sådan gør du:

1. Klik på fanen Ophæv i dialogboksen Forbedring.
2. Klik på Pipette-ikonet.
3. Placér pipette-markøren over Eksempel 1 eller 2, og klik på den ønskede pixel. Billedet bliver nu malet.
4. Mens du holder museknappen nede, flytter du musemarkøren til cirklen og vælger et hvilket som helst punkt. Cirklen bliver opdateret med den valgte farve. Du kan slippe museknappen på et hvilket som helst tidspunkt, hvis du vælger det rette punkt.
5. Klik på "OK" for at acceptere alle ændringer og lukke dialogboksen. Klik på "Annuller" for at lukke dialogboksen uden at gemme ændringerne.

Når du ikke skal bruge pipetten mere, klikker du et hvilket som helst sted uden for eksemplet.

Farvejustering

Funktionen gør det muligt for dig at tilpasse fordelingen af lys ved hjælp af farvemætning eller fortynding af en bestemt farve.

Dialogboksen viser et kontinuerligt farvespektrum i en cirkel. Ved at klikke på bestemte områder i cirklen, ændres "Eksempel 1" til en bestemt farvetone, der afpejler den aktuelle fordeling.

Sådan gør du:

1. Træk med skyderen under cirklen for at angive en lysstyrke for farven.
2. Placer derefter markøren over cirklen, og træk den til et sted på cirklen for at vælge den ønskede mætning eller farvetone.
3. Klik på "Nulstil" for at nulstille værdierne til de oprindelige.
4. Klik på "OK" for at acceptere alle ændringer og lukke dialogboksen. Klik på "Annuller" for at lukke dialogboksen uden at gemme ændringer.

Farvebalance

Med denne funktion kan du ændre farveblandingen i et farvebillede. Du kan bruge funktionen til at forstærke visse farver eller til at nedtone farver, der er for stærke.

Hvis du markerer afkrydsningsfelterne Skygge, Højlys og Midtone, kan du justere farvebalancen på tre forskellige lysstyrkeniveauer. Træk med de trekantede skydere under farvebjælkerne for at justere farvebalancen for én eller flere af de tre 3 RGB-kanaler.

Sådan gør du:

1. Klik på fanen Farvebalance i dialogboksen Forbedring.
2. Markér et af afkrydsningsfelterne Skygge, Midtone eller Højlys for at ændre farverne i det pågældende spektrum.
3. Træk med de trekantede skydere under farvebjælkerne, indtil de har den ønskede placering. Du kan også indtaste værdier (mellem -100 og 100) i boksene ved siden farvebjælkerne.
4. Klik på "Nulstil" for at gendanne farvetoneskemaet for det oprindelige billede.
5. Klik på "OK" for at acceptere alle ændringer og lukke dialogboksen. Klik på "Annuller" for at lukke dialogboksen uden at gemme dine ændringer.

Invertering

Denne funktion inverterer alle farvetoneværdier, så hver enkelt farve i originalen erstattes med sin komplementærfarve. Effekten svarer til at bruge funktionen Farvetoner til at at invertere farverne.

Normalt billede | Inverteret billede