Start Oversigt Grundlæggende funktioner Specielle funktioner Billedforbedring

Sådan... Ordliste

Avancerede funktioner

Når du har lært de mest almindelige metoder til scanning at kende, kan du læse dette afsnit for at få ekstra viden om, hvordan du kan få et perfekt indscannet billede. | Klik på det emne, som du ønsker oplysninger om. Drej eller spejl billede Brug af jobliste (Fler-scan, Batch-scan) Definér scanning Angiv billedets outputstørrelse Brug af vinduet Godkend Menuvalg

Drej eller spejl et billede

Med knappen F/R kan du dreje og spejle et billede. "F" indikerer at billedet kan spejles omkring dets vandrette eller lodrette akse. "R" med de omsluttende pile indikerer, at du kan dreje billedet.

Klik på F/R for at åbne dialogboksen Drej/spejl. I dialogboksen kan du også se et eksempel på effekten af drejningen/spejlningen af billedet. Klik på en vilkårlig knap for at udføre den ønskede ændring.

Se også: Drej det markerede område.

Brug af jobliste (Fler-scan, Batch-scan)

Med MagicScan kan du scanne flere billeder på én gang og dermed spare megen tid i dit daglige arbejde. Metoderne hedder Fler-scan og Batch-scan. Yderligere oplysninger om brug af joblisten, finder du under Definer scanning.

Med Batch-scan kan du scanne flere forskellige billeder ved den samme scanning. Scanneren kalibrerer én gang før det første billede scannes ind. Det er en stor hjælp at vælge Batch-scan, hvis alle billeder har den samme opsætning, f.eks. samme opløsning, samme værdier for lys og skygge, osv.

Med Fler-scan kan du scanne flere forskellige billeder ved den samme scanning. Scanneren kalibrerer før scanningen og returnerer til udgangspositionen efter scanningen. Dermed kan indstillingerne af hvert billede være forskellige.

Funktioner

Dupliker: Opretter en kopi af det aktuelle job.

Omdøb: Ændrer filnavnet. Gælder kun for indstillingen Scan til fil.

Information: Viser jobstatus.

Papirkurv: Klik på dette ikon for at fjerne de markerede job.

Scan til fil

Under scanningen, gemmes billedet automatisk. Klik på "Omdøb" for at ændre filnavnet eller filformatet. Dialogboksen Gem som åbnes. Vælg den ønskede filtype i listeboksen "Filtype". Vælg mellem TIFF (TIF), Bitmap (BMP), PCX (PCX), Photoshop3.0.5 (PSD) og JPEG (JPG).

Når du har valgt en filtype, skal du angive en placering i listeboksen "Gem i" og skrive et filnavn i tekstboksen "Filnavn". Klik på "OK" for at gemme dine valg og lukke dialogboksen eller klik på "Annuller" for at lukke dialogboksen uden at ændringerne træder i kraft.

JPEG-Komprimering

Hvis du vælger JPEG, skal du angive en komprimeringskvalitet i dialogboksen JPEG-valg. Vælger du en værdi mellem God og Fremragende, bliver billedkvaliteten høj, men filen vil ikke blive komprimeret så meget, som hvis du havde valgt mellem Jævn og God.

Definér scanning

1. Klik på Rammeværktæjet og træk. Omridset af en ny ramme vises inden for vinduet skærmudskrift. Du kan også oprette en ny ramme ved at vælg "Ny" i menuen Ramme. Når den ny ramme er oprettet, tilføjes den på joblisten.
2. Hvis du vælger "Dupliker" fra menuen Ramme, mens du kører en batch-scanning, oprettes en ny indgang i dialogboksen Jobliste.
3. Klik på Rammeværktøjet, og klik på den nye ramme for at gøre den aktiv. Når den nye ramme (eller efterfølgende ramme) er aktiv, vil alle MagicScans indstillinger udelukkende gælde for denne ramme.
   Bemærk! Når du har tilføjet en ny ramme med rammeværktøjet, kan du ændre dens placering ved at markere den og trække den til et vilkårligt sted inden for den ny ramme.
4. Angiv alle indstillinger for den aktive ramme.
5. Bekræft, slet eller rediger den tilhørende miniature i dialogboksen Jobliste.
   Hver gang du tilføjer en ny ramme, vises en miniature i dialogboksen Jobliste. Desuden tilknyttes forskellige billedoplysninger til den nye redigeringsramme. Markér linjen i joblisten og klik på knappen Info for at se rapporten for det aktuelle billede.
   Bemærk: Du kan ændre navnet på et billede ved at vælge "Omdøb". Du kan slette et billede fra listen ved at klikke på "Slet".
6. Klik på "Scan" for at starte scanningen.

Når du er tilfreds med indstillingerne, klikker du på "Scan" for at starte scanningen. Når programmet er færdigt, standser scanneren. MagicScan venter nu på den næste handling.

Angiv billedets outputstørrelse

Hvis du ønsker, at billedets størrelse skal forstørres eller reduceres under scanningen, kan du angive en skaleringsfaktor. Den valgte skaleringsfaktor, hvis mulige størrelse afhænger af den valgte billedtype, har indflydelse på det udskrevne billede.

Højden og bredden kan angives separat ved at klikke på kæde-symbolet, så kæden mellem felterne Højde og Bredde brydes. Du kan også ændre disse værdier ved at justere størrelsen på rammen. De standardværdier, der står i de to felter, angiver højden og bredden på standardrammen.

Sådan ændrer du værdier for højde og bredde:

1. Angiv de ønskede værdier i felterne Højde og Bredde.
2. Du kan angive størrelsen i tommer, centimeter, millimeter, pixels, picas eller som en procentvis størrelse af det oprindelige billede. Måleenheden ændres på listen Måleenheder til højre for felterne Højde og Bredde.
3. For at forhindre at billedet forvrænges, når du ændrer højden og bredden kan du markere kæde-symbolet, der forbinder felterne Højde og Bredde. Når kæden er aktiveret, behøver du kun at angive én værdi i et af felterne Højde og Bredde. Den anden værdi bliver automatisk beregnet og indsat i feltet. Dermed forbliver forholdet mellem højde og bredde konstant, og du undgår et forvrænget billede.
   Bemærk: Filstørrelsen er proportional med både højde og bredde. Hvis både højden og bredden fordobles, firedobles filstørrelsen.
   Vær opmærksom på, at hvis du ikke angiver nogle værdier i felterne Højde og Bredde, vil værdierne der er gældende for den aktuelle markeringsramme blive benyttet. Værdierne ændres, hvis rammen trækkes større eller ændres form. Hvis du derimod har angivet værdier for højde og bredde i de respektive felter, ændres værdierne ikke, hvis du ændrer rammens størrelse eller form.
   Den maksimale størrelse, du kan angive, afhænger af, hvor meget plads du har til at gemme det ønskede billede samt af softwaren og hardwaren til scanneren.
   Hvis du vil have et præcist rammelayout, skal du indstille outputstørrelsen, før du angiver rammestørrelsen. Du kan også tegne rammen først og derefter justere dens størrelse.

Brug af vinduet Godkend - Godkend billedet

Inden du klikker på Scan, kan det være, at du ønsker at kontrollere, om billedet nu også ser ordentligt ud med de valgte indstilinger. Med vinduet Godkend har du mulighed for at få vist resultatet af scanningen inden selve scanningen.

Når du klikker på knappen Godkend, viser vinduet Godkend billedet med de indstillinger, du har valgt i MagicScan.

Billedets opløsning varierer med den opløsning, du har valgt i scannerkontrolvinduet. Vinduet Godkend giver en mere præcis gengivelse end vinduet Skærmudskrift. Bortset fra opløsningen er det gengivne billede i vinduet Godkend en tro kopi af det scannede billede, der vil blive vist i hovedvinduet, når du klikker på Scan. Når du er tilfreds med billedet, klikker du på Gem for at gemme billedet eller klikker på Luk for at lukke vinduet Godkend.

Bemærk: Hvis du klikker på Gem for at gemme billedet i vinduet Godkend, bliver billedets opløsning lavere end opløsningen på det scannede billede, hvis du klikker på Scan. Hvis du ønsker en højere opløsning til det scannede billede, skal du lukke vinduet Godkend og klikke på Scan.

Bemærk: Billedet i vinduet Godkend er kun til skærmvisning. Billedets opløsning er på 75 dpi.

Fra vinduet Godkend har du adgang til dialogboksen Forbedring, hvor du kan justere det scannede billedes farver. Klik på knappen i øverste højre hjørne af vinduet Godkend. Dialogboksen Forbedring åbnes. Justér farverne efter behov.

Menuvalg

Der findes fire menuer i MagicScan: Indstillinger, Ramme, Info og Billede. Med disse kan du angive en række indstillinger for det indscannede billede, justere farverne, samt få referenceoplysninger om det scannede billeder. Klik på emnerne herunder for at få en gennemgang af hver menu.

Indstillinger | Ramme
Med menuen Indstillinger kan du gemme, indlæse og nulstille indstilinger, samt angive forskellige præferencer. | Med menuen Ramme kan du oprette, slette, duplikere og omdøbe rammer.
Billede | Info
Med menuen Billede kan du angive forskellige indstillinger vedrørende billedbehandling. Menuvalgende svarer til popup-menuerne i vinduet Scannerkontrol. | Menuen Info viser oplysninger om scanneren og den benyttede software.

Indstillinger

Med menuen Indstillinger kan du gemme, indlæse og nulstille indstilinger, samt angive forskellige præferencer.

Indlæs indstillinger Indlæser gemte indstillinger.

Gem indstillinger Gemmer de aktuelle indstillinger.

Gem indstilinger som Gemmer de aktuelle indstillinger under et andet navn.

Standardinstillinger Gendanner standardindstillinger, du tidligere har gemt.

Gem som standard Gemmer de aktuelle indstillinger som standard.

Nulstil indstillinger Nulstiller til fabriksindstillingerne for MagicScan.

Gamma for skærm Styrer skærmens gammaværdi.

Vis størrelse Tilpasser størrelsen på fremvisningsområdet.

Enheder Giver mulighed for at vælge måleenhed.

Præferencer Giver mulighed for at angive præferencer for MagicScan.

Linsekontrol Giver mulighed for at styre, hvilken linse der benyttes til scanning for bestemte scannermodeller.

Lampeintensitet Indstiller intensiteten af scannerens lampe for bestemte scannermodeller.

Auto Focus Justering af fokusstyring for negativer og transparenter for angivne modeller.

Indlæs indstillinger

Med Indlæs indstillinger kan du indlæse tidligere gemte scannerindstillinger. Dialogboksen Indlæs indstillinger har to ekstra muligheder i form af to afkrydsningsfelter i dialogboksens nederste højre hjørne.

Overskriv: Hvis dette felt er markeret, erstattes de job, der i øjeblikket står i dialogboksen Liste med flere scanjob, med de job, der er angivet i dialogboksen Indlæs indstillinger.

Tilføj: Hvis dette felt er markeret, tilføjes de job, der i øjeblikket står i dialogboksen Liste med flere scanjob, efter de job, der er angivet i dialogboksen Indlæs indstillinger.

Sådan indæser du tidligere gemte indstillinger:

1. Vælg "Indlæs indstillinger" i menuen Indstillinger. Dialogboksen Indlæs indstillinger åbnes og beder dig angive den ønskede fil.
2. Angiv filen på listen med filnavne.
3. Klik på "OK" for at returnere til MagicScan-vinduet og implementere de nye indstillinger.
4. Klik på "Annuller", hvis du fortryder.

Gem Indstillinger

Hvis du har indlæst tidligere gemte indstillinger og ændret dem i forbindelse med en scanning og derefter ønsker at gemme disse ændringer, skal du vælge Gem indstillinger i menuen Indstillinger.

1. Foretag de ønskede ændringer.
2. Vælg Gem indstillinger i menuen Indstillinger.

Indstillingerne opdateres med dine rettelser.

Gem indstillinger som

Med Gem indstillinger som kan du gemme indstillinger under et nyt filnavn.

Dialogboksen Gem indstillinger som, har to ekstra muligheder: Fler-scan og Batch-scan. De findes i form af to afkrydsningsfelter i dialogboksens nederste højre hjørne.

Aktuelle job: Gemmer kun det markerede job.

Alle job: Gemmer alle job i dialogboksen Liste med flere scanjob med de gældende indstillinger.

Hvis du ikke tidligere har gemt indstillingerne, bliver du bedt om at gemme dem under et nyt filnavn.

Sådan gemmer du indstillinger under et nyt filnavn:

1. Foretag de ønskede ændringer i indstillingerne.
2. Vælg "Gem indstillinger som" i menuen Indstillinger. Dialogboksen Gem indstillinger som åbnes.
3. Skriv et nyt filnavn i feltet Filnavn eller vælg et eksisterende filnavn på listen.
4. Marker den ønskede mappe.
5. Klik på "OK" for at gemme filen.
6. Klik på "Annuller" for at fortryde.

Standardindstillinger

Med Standardindstillinger indlæses og implementeres standardindstillingerne automatisk.

Sådan indlæses standardindstillingerne:

1. Vælg "Standardindstillinger" i menuen "Indstillinger"
2. Med Standardindstillinger indlæses og implementeres standardindstillingerne automatisk. Eventuelle ændringer, du måtte have udført i de aktuelle indstillinger, overskrives.

Det tilrådes, at du gemmer de aktuelle indstillinger, inden du vælger Standardindstillinger.

Gem som standard

Med "Gem som standard" kan du oprette en indstillingsfil, der fremover vil gælde som standardindstillinger.

Nulstil indstillinger

Med Nulstil indstillinger gendanner MagicScan de oprindelige fabriksindstillinger.

Gamma for skærm

Ved hjælp af Gamma-kalibrering kan du justere skærmens midtoneområder, så de mest muligt svarer til farvedetaljerne på det billede, du ønsker at scanne.

Gamma-kalibrering giver dig mulighed for at udjævne de forskelle, der findes fra den ene skærm til den anden med hensyn til alder og fabrikat. Du bør foretage en Gamma-kalibrering med jævne mellemrun, da din skærm ændrer lysstyrke gennem hele sin levetid. Med kommandoen kan du justere skærmens midtoneområder, så de mest muligt svarer til farvedetaljerne på det billede, du ønsker at scanne. Gamma-korrigering er en nødvendighed, fordi ikke to skærme en éns.

1. Vælg Gamma for skærm i menuen Indstillinger. Dialogboksen Gamma for skærm åbnes.
2. Kontroller, at afkrydsningsfeltet "Tildel R,G,B gammaværdier samme værdi" er markeret (dette er standard) for at holde samme værdi for hver farve. Når du fremover ændrer værdien for rød, ændres også værdierne for for blå og grøn, osv.
3. Hvis du fjerner markeringen af "Tildel R,G,B gammaværdier samme værdi", har du mulighed for at justere hver kanal separat.
4. Træk i skyderne for at justere niveauet af grå. Du skal søge at matche de viste områder med den nederste grå boks for at opnå den bedst mulige gamma for din skærm.

Korrigering af gråtonegamma

Den bedste metode til at korrigere gråskala-gammaværdier er at eliminere så meget "smuds" i den grå bjælke som muligt ved hjælp af skyderne til højre for de tre farvebjælker. Klik på "OK", når den grå bjælke har en ensartet fremtoning.

Du kan også eksperimentere ved at ændre gammaværdierne for hver enkelt farvebjælke. Klik på "Standard" for at gendanne standard-gammaværdierne. Klik på "Annuller" for at lukke Dialogboksen Gamma for skærm.

Du kan se forskellige niveauer af lys og mørk i bjælkerne Rød, Grøn, Blå og Grå.

Vis størrelse

Gør det muligt at definere det maksimale område, der skal scannes. Når du vælger Vis størrelse, skal du vælge den ønskede størrelse i en undermenu.

Enheder

Med Enheder kan du vælge mellem forskellige måleenheder. I undermenuen finder du følgende muligheder: Tommer, cm, mm, pixel, pica, og punkt.

Præferencer

Med menupunktet Præferencer kan du definere nogle betingelser før scanningen. Dialogboksen Præferencer er inddelt i to områder: Generelt og Scan-kvalitet.

I dialogboksen finder du følgende indstillinger:

Generelt:

Behold billedet i skærmudskrift - Hvis du markerer dette afkrydsningsfelt, vil skærmudskriften, der blev anvendt sidst, vises igen, næste gang du starter MagicScan.

Behold de aktuelle indstillinger - Hvis du markerer dette afkrydsningsfelt, vil alle indstillinger, der er gældende ved nuværende scanning, stadig være gældende, næste gang du starter MagicScan. Hvis feltet ikke er markeret, bliver fabriksindstillingerne benyttet næste gang, du starter MagicScan. Du kan også gendanne fabriksindstillingerne ved at vælge "Nulstil indstillinger" i menuen Indstillinger.

Aktiver tip Hjælp - Hvis du markerer dette afkrydsningsfelt er tip Hjælp aktiveret. Når tip Hjælp er aktiveret, kan du få hjælp til hver enkelt funktion ved at placere musemarkøren over funktionen og højreklikke med musen. Hvis "Aktiver tip Hjælp" ikke er markeret, er tip Hjælp ikke slået til.

Scan-kvalitet

Kvalitets-scan - Vælg Kvalitets-scan for at få en præcis scanner-kalibrering. Selve scanningen tager væsentligt længere tid.

Hurtig-scan - Vælg Hurtig-scan for at opnå en hurtigere scanning. Denne indstilling er specielt nyttig, hvis du har mod på at eksperimentere med scanneren.

Linsekontrol (for bestemte scanner-modeller)

Med denne funktion kan du konfigurere scannerens linser. Muligheden vises kun i menuen Indstillinger, hvis du har installeret en dobbeltlinse-scanner.

Med Linsekontrol kan brugere kontrollere linsestyrken. Standardindstillingerne vil være gode i de fleste situationer. Her vil scanneren noterere sig markeringsrammen og herefter selv skifte mellem høj og lav linsestyrke for at opnå den optimale scanning.

Høj linsestyrke: Tillader maksimal opløsning.
Lav linsestyrke: Tillader maksimalt område.

Lampeintensitet (for bestemte scanner-modeller)

Med Lampeintensitet kan du angive scannerens lampeintensitet ved hjælp af dialogboksen Lampeintensitetkontrol. Muligheden er kun tilgængelig for bestemte scannere. Når du vælger denne funktion, åbnes dialogboksen Lampeintensitetkontrol.

Hvis du markerer afkrydsningsfeltet Automatisk lampeintensitet, vil scanneren automatisk kontrollere lysintensiteten. Funktionen Lampeintensitetkontrol er tilstrækkelig til de fleste scannerbehov.

Når afkrydsningsfeltet er markeret, vil den lille skyder under feltet ikke være synlig.

Med den lille skyder i dialogboksen Lampeintensitetkontrol kan brugeren selv angive en værdi for lampeintensiteten. -100 repræsenterer den laveste intensitet, 100 den højeste.

Hvis du klikker på "Annuller", lukkes dialogboksen, uden at dine ændringer gemmes.

Hvis du klikker på "OK", lukkes dialogboksen, og dine ændringer træder i kraft.

Auto Focus (for den angivne scannermodel)

This setting is used to bring the scanned document on the object glass into focus for scanning.

This function ensures focus accuracy when you scan an image. To use it, choose "Auto Focus" from the Settings menu. A dialog box appears. Two types of options are allowed for you to choose. Check the "ON" option, it will take a little bit more time to complete the scan. If you choose "OFF" option, the scanner will not do an auto focus while scanning images.

To make Auto Focus work correctly, when you set settings in Scanner Control, choose 35mm Slide Tray/Frame Holder/Negative Film Holder if you want to scan films or slides with frame holders. Otherwise please choose Reflective /Transmissive /Negative.

Menuen Ramme

Ny | Slet
Med denne funktion oprettes en ny ramme. Funktionen svarer til Rammeværtøjet i vinduet Skærmudskrift. Vælg "Ny" i menuen Ramme. Dialogboksen Ny ramme åbnes. Angiv værdier for rammens størrelse. Klik på "OK" når du har angivet størrelsen. Listen Scan job åbnes, når rammen er oprettet. Klik på "Annuller" for at lukke dialogboksen uden at oprette den ny ramme. | Med denne funktion slettes den markerede ramme fra vinduet Skærmudskrift og listen Scan job.
Dupliker | Omdøb
Denne funktion kopierer den markerede ramme og placerer den på listen Scan job. | Denne funktion omdøber et scan job på listen Scan job.

Menuen Billede

Der findes to metoder til at indstille billedkontroller i MagicScan:

- Ved at konfigurere indstillingerne i vinduet Scannerkontrol.
- Ved hjælp af funktionerne i menuen Billede

Klik på emnerne herunder, hvis du ønsker yderligere oplysninger om funktionerne i menuen Billede.

Scan-tilstand

Original

Opløsning

Filter

Udjævning

Scan-tilstand

Med Scan-tilstand kan du definere den tilstand, der er gældende, når et billede scannes ind. I MagicScan finder du følgende scan-tilstande:

Farve RGB

Din scanner indfanger 24 bit (eller 30/36/42 bit) farveinformation for hver punkt (pixel) i det billede, der skal scannes. Derfor er 16 millioner farver mulige. Denne billedtype bruger det samme farveskema, som computerskærme og fjernsynsskærme anvender. Forkortelsen RGB står for Rød-Grøn-Blå. Det tre farver kaldes for additive primærfarver. Additiv refererer til, at de tre farver kan lægges sammen og blandes, så der opstår nye farver. Hvis du blander en ligelig proportion af fuldt mættet rødt, grønt og blåt lys, opstår hvidt. Det er på denne måde, at fjernsynsskærme og computerskærme danner hvidt lys. Muligheden kræver en del diskplads. En A4-side i 300 dpi ægte farver kan let fylde 24 MB diskplads.

Farve CMYK

Hvis du vælger Farve CMYK, konverteres trefarvede RGB-billeder ved hjælp af en særlig proces til firfarvede CMYK-farver (Cyanblå, Magenta, Yellow (gul) og Black (sort)). Farveskemaet CMYK er det skema, der anvendes af de fleste farveprintere. Når scanningen er udført, overføres billedet til et billedredigeringsprogram, hvorfra du kan skrive det ud på farveprinteren.

Hvis du vælger at gemme billede som CMYK, skal du gemme det i .TIF eller .PSD format. Da de fleste skærme viser farver i RGB, 'simuleres' dit CMYK-billede, når det vises i billedredigeringsprogrammet.

MagicScan udfører disse konverteringer og simuleringer i overensstemmelse med såkaldte printerprofiler. For at opnå de mest præcise konverteringer og simuleringer, skal du vælge den MagicScan printer-profil, der beskriver din printer bedst muligt.

CMYK - Denne scanningsfunktion kan anvendes, når Magic Match eller IPM er aktiveret.

CIE Lab

Comission Internationale de L'Eclairage. Denne kommission har standardiseret farvedefinitioner siden 1931.

En given farve kan være sammensat af de additive farver rød, grøn og blå. Men når forskellige observatører søger at sammensætte den samme givne farve, må der foretages justeringer i mængderne af rød, grøn og blå, der blandes, for at opnå den samme effekt. CIE kommissionen har defineret Standard Observatøren som en, der ser mættet rødt, grønt og blåt ved bølgelængder på henholdsvis 700, 546.1 og 435.8 nm. Når disse farver tilføjes fra lige energikilder, vil man se standard hvidt lys.

Farveområder, såsom RGB og CMYK, er afhængige af udstyret. Det vil sige, at man opnår forskellige RGB-værdier fra scanner til scanner ved brug af samme målobjekt. Et udstyrs-uafhængigt farveområde er nødvendigt for at kunne kommunikere farve mellem forskelligt udstyr. Normalt anvendes CIE Lab som mellemfarveområde. Scannerens RGB farveformer transformeres til CIE Lab-form, hvilket udgør et unikt sæt farver i naturen. CIE Lab farver overføres derefter til en tilsluttet enhed, hvor de konverteres til RGB- eller CMYK-form for det pågældende udstyr, og resultatet vises efterfølgende på en skærm eller udskrives. Denne metode kan være besværlig, da den omfatter en del hukommelses- og tidsforbrugende matrix-transformationer.

CIE Lab består af tre komponenter, L, a, og b. L repræsenterer en farves luminans, der ligger mellem 0 og 100. Jo højere værdi, desto klarere er farven. Værdierne a og b repræsenterer "farve" komponenter for en farve inklusive farvenuance og mætning. Disse værdier ligger mellem -128 og 128. a indikerer mængden af rød (+) eller grøn (-) komponent i en given farve, og b indikerer mængden af gul (+) eller blå (-) komponent.

CIE Lab - Denne scanningsfunktion kan anvendes, når Magic Match er aktiveret.

sRGB

Hewlett-Packard og Microsoft har foreslået sRGB (standard RGB) farvestandarder for at definere et sæt farveværdier, der vil blive fortolket af forskellige billedenheder uden tvetydighed.

Normalt står RGB for primærfarverne rød, grøn og blå. Disse farver kan sættes sammen, så de giver forskellige farver. RGB farvesystemet anvendes til at gengive farver på skærme og lysbilleder i modsætning til CMYK-systemet (omtales ikke yderligere her), der anvendes til at gengive trykte farver. Hvis der tilsættes lige store mængder mættet rød, grøn og blå, genereres rent hvidt. Og hvis ingen af disse primærfarver er til stede, vil der blive genereret sort.

Selv om CIE Lab farvesystemet giver en utvetydig måde at identificere farver på, er det vanskeligt at vise eller udskrive ved hjælp af dette system, fordi mange applikationsprogrammer ikke genkender den.

Man håber, at hvis man scanner et mål ved hjælp af sRGB-funktionen og derefter sender det scannede billede til en applikation eller enhed, som ikke understøtter sRGB, vil farverne stadig blive tilfredsstillende gengivet uden alt for stort tab ved hjælp af almindelige RGB data. Hvis man på den anden side sender billedet til en applikation eller enhed, som understøtter sRGB, vil man få en tro gengivelse af farverne på originalen med et ubetydeligt tab af den naturtro farvegengivelse. Dette skyldes, at alle enhederne, der anvender sRGB standard, konstant vil forbinde en farve med samme værdi og vice-versa. Standarden vil sikre, at farveinformationer kommunikeres farvetro mellem forskellige anordninger som scannere, skærme og printere.

sRGB- Denne scanningsfunktion kan anvendes, når Magic Match er aktiveret.

Gråtoner 256 skala

Billeder, der er scannet i 8-bit gråtoner, viser op til 256 nuancer af grå. Hvis der ikke er tale om et farvebillede, eller hvis det ikke er nødvendigt at scanne billedet i farver, giver denne mulighed store fordel, da den giver klart bedre kvalitet til scanninger af disse typer billeder, feks. fotografier. Den påkrævede diskplads udgør knap 1/3 af den diskplads, der er nødvendig ved billeder i 24-bit ægte farver.

256 gråtoner giver i hver pixel en præcis gengivelse af sort og hvid, samt grå nuancer mellem sort og hvid. Der er 256 forskellige nuancer, hvor 255 er hvid, og 0 er sort, og værdierne fra 1 til 254 repræsenterer forskellige nuancer af grå.

256 er tallet man får ved at opløfte 2 til ottende potens, så der kræves nøjagtig 8 bit data for hver pixel til at gengive hver enkelt nuance. Det indebærer, at et billede i 256 gråtoner fylder 8 gange så meget som en stregtegning, hvis alle andre parametre i øvrigt er de samme. Gråtonebilleder kræver mere hukommelse og mere harddiskplads end stregtegninger og halvtonebilleder. Til gengæld fylder de ikke lige så meget som farvebilleder.

Stregtegning S/H

Billeder, der er scannet i 1-bit stregtegninger, vises kun i sort og hvid. Stregtegninger er generelt det bedste valg, når der udelukkende er tale om tekst. Eftersom kun én enkelt bit sort eller hvid data er til rådighed for hver pixel, optager stregtegninger kun 1/8 af et 8-bit gråtonebillede.

256 farver

En farvepalette med 256 farver. Med dette valg kan du indscanne billeder i 256 forskellige farver.

RGB-billeder er 24-bit farvegengivelser af originalen. Eftersom hver pixel kræver 24 bit til at lagre farvedata, kræver disse billeder mere hukommelse og harddiskplads. Antallet af farver kan reduceres på et farvebillede, så hver pixel fylder 16 bit, 8 bit eller 4 bit, hvorved størrelsen på billedfilen også reduceres. Et bilede med 256 farver bruger 256 farver i stedet for en million farver og fylder derfor mindre.

Menuen Info

Scanneroplysninger | Vis/skjul Lineal | Om
Viser oplysninger om den aktuelle scanner | Viser og skjuler liniealen. | Viser oplysninger om denne version af MagicScan.

Drej det markerede område

Med denne knap kan du dreje det indscannede billede i en hvilken som helst vinkel. Dermed kan du kompensere for billeder, der er placeret skævt i scanneren.

Klik på værktøjet, og klik derefter på vinduet Skærmudskrift. Et lille ikon vises, som tegn på at du kan dreje billedet i en vilkårlig retning. Slip musen, når linjen passer med billedets kanter.

Bemærk! Hvis du dobbeltklikker på værktøjet, gendannes det oprindelige billede.