Start Oversigt Grundlæggende funktioner Avancerede funktioner Specielle funktioner

Billedforbedring Ordliste

Sådan...

Klik på det emne, som du ønsker oplysninger om

Sådan gemmes et indscannet billede i en fil

Sådan bruges profiler til MagicMatch

Sådan bruges en diasbakke eller rammeholder/Holderen til negativfilm

Sådan udføres Fler-scan og Batch-scan

Sådan scannes et CMYK-billede

Sådan scannes et negativ

Sådan gemmes og indlæses billedindstillinger

Sådan godkendes resultatet af en scanning

Sådan fjernes farve fra et indscannet billede

Sådan angives punkter for Højlys/Skygge

Sådan gemmes et indscannet billede i en fil

Et indscannet billede kan gemmes i en fil på tre forskellige måder:

1. Hvis du har aktiveret MagicScan fra et andet program, vil det scannede billede vises i det pågældende program. Herfra kan du ændre billedet, før du gemmer det. Yderligere oplysninger om, hvordan du gemmer billedet, finder du i dokumentation til det pågældende program.
2. Dobbeltklik på MagicScan-ikonet i MagicScans gruppevindue (eller i MagicScan-mappen) for at starte MagicScan. Hvis du kører MagicScan på denne måde, kan du gemme billedet direkte i MagicScan, efter at have scannet det. Hvis du vil viderebearbejde det i et andet program, skal du starte dette program og indlæse den gemte billedfil.
3. Klik på knappen Godkend for at åbne vinduet Godkend. Klik på Gem for at gemme billedet. Vær opmærksom på, at opløsningen på billedet i fremvisningen kun er 72 dpi.

Sådan bruges profiler til MagicMatch

- Marker MagicMatch i vinduet Scannerkontrol. Menuen Printerprofil bliver tilgængelig.
- Lokalisér den ønskede printerprofil i menuen.
- Vælg den ønskede outputenhed.
  Du skal vide, hvilken printer der skal bruges til at udskrive det indscannede billede med. Markér den printerprofil, der hører til din printer, og vælg den.
- Klik på Scan for at scanne billedet.
- Udskriv det scannede billede.

Sådan bruges en diasbakke eller rammeholder/

Holderen til negativfilm

Diasbakker og rammeholdere benyttes ved indscanning af transparente originaler.

Rammeholdere og holdere til negativfilm benyttes til transparenter og negativer. ScanS Rammeholdere er tynde, rektangulære plastikrammer, der kan holde fast på et kildedokument af lidt mindre størrelse. Rammeholdere leveres i forskellige størrelser, bl.a. 35mm, 120 mm og 4 x 5 tommer. Holderen til negativfilm er en rektangulær plastikramme med to rækker, som hver kan rumme 6 negativer. En gummimåtte placeres oven på filmholderen for at forhindre, at negativerne bøjes, når de er placeret på objektglasset. Retningshuller er placeret på rammernes korte sider. Når én eller flere af disse holdere er placeret på scannerens objektglas, og du klikker på knappen "Scan", vil scanneren automatisk bruge retningshullerne til at afgøre, hvor rammerne ligger, og det færdige indscannede billede vil kun medtage det, der er inden for de enkelte rammeholdere.

Sådan scanner du med rammeholdere og holdere til negativfilm:

1. Vælg til scanningen den størrelse rammeholder, som kan rumme kildedokumentet, uden at retninghullerne tildækkes.
2. Vælg kommandoen "Rammeholder" i MagicScan, hvis du benytter en rammeholder, eller vælg "Holder til negativfilm", hvis du benytter holderen til negativer. Yderligere oplysninger om rammeholdere finder du i den elektroniske bog til MagicScan.
3. Åbn rammeholderen/holderen til negativfilm og læg kildedokumentet i holderen. Sørg for, at retningshullerne ikke tildækkes.
4. Løft scannerens låg og læg rammeholderen/holderen til negativfilm på scannerens objektglas.
   Bemærk: Holderen til negativer skal placeres lodret inden for scannerens objektglas og gummimåtten lægges oven på som vist på figuren herover. Hvis du undlader dette, vil scanningen ikke blive udført korrekt.
   Løft transparent-enheden, og placér rammeholderen på scannerens glasplade.
   Placér rammeholderen forsigtigt, så den ligger parallelt med én af linealerne på glaspladen.
   Bemærk! Du kan godt scanne, selvom rammeholderen ligger skævt, men du risikerer, at dele af selve rammeholderen scannes med.

5. Følg den normale scanningsprocedure.

Hvis du skal skanne 35 mm diaser, skal du bruge en diasbakke.

1. Anbring 35 mm diaset i diasbakken.
2. Løft scannerens transparent-enhed, og placér diasbakken på glaspladen.
3. Anbring bakken, så diasbakkens kanter grænser op til scannerens glas.
   Bemærk! Du kan godt scanne, selvom diasbakken ligger skævt, men du risikerer, at dele af selve bakken scannes med.

4. Vælg 35 mm diasbakke i menuen Original.
5. Følg den normale scanningsprocedure.

Sådan udføres Fler-scan og Batch-scan

- Klik på værktøjet Tilføj ramme, og tegn en ny ramme.
  En ny ramme vises i vinduet Skærmudskrift. Du kan også oprette rammen ved at vælge Ny i menuen Ramme. Når en ny ramme oprettes, tilføjes den på Joblisten.
  Eller, vælg Dupliker i menuen Ramme, når du udfører en Batch-scan. Derved oprettes flere nye indgange på Joblisten.
- Vælg Rammeværktøjet, og klik på den nye ramme for at gøre den aktiv. Når en ramme er aktiv, betyder det, at alle MagicScans aktuelle indstillinger gælder for netop denne ramme.
  Bemærk! Når du har oprettet en ny ramme med Tilføj ramme, kan du justere dens placering ved hjælp af Rammeværktøjet. Aktivér Rammeværktøjet, og træk, indtil rammen har den ønskede placering.

- Tilpas alle scannerindstillinger for den aktive ramme, efter samme principper, som hvis du blot skulle scanne et enkelt billede.
- Bekræft, slet eller tilpas den nye linje i Joblisten.

Når du er tilfreds med indstillingerne, klikker du på "Scan" for at starte processen. Når scanningen er færdig, standser scanneren, og alle linjerne i Joblisten vil være markeret med statusen "Færdig". Du kan nu fortsætte med at definere nye scanninger eller klikke på "Afslut" for at afslutte MagicScan.

Vær opmærksom på, at "Fler-scan" scanner flere billeder af flere omgange, mens "Batch-scan" scanner flere billeder på én gang.

Du bør vælge "Batch-scan" i følgende situationer:

- En ramme repræsenterer ét job. Rammer (dvs. job) med samme indstillinger (MagicMatch, filtrering, udjævning, opløsning, osv) kan scannes hurtigere, hvis du vælger Batch-scan.
- Hvis flere rammer skal scannes inden for et lille område i vinduet Skærmudskrift.
- Hvis rammer overlapper hinanden eller har den samme (eller næsten samme) opløsning.

Du bør vælge "Fler-scan" i følgende situationer:

- Hvis der er forskellige indstillinger for hver ramme.
- Hvis rammer i vinduet Skærmudskrift ligger langt fra hinanden.

Sådan scannes et CMYK-billede

Et CMYK-billede anvendes hovedsageligt til trykte materialer. I det følgende gennemgås det, hvordan du konverterer et farvebillede til CMYK-billede med MagicScan:

1. Vælg scan-tilstanden "Farver CMYK".
2. Vælg en printerprofil i menuen Printerprofil. Du skal vælge den MagicScan printerprofil, der passer bedst til din printer.
3. Klik på knappen Scan.
4. Dit CMYK-billede vises i hovedvinduet i dit billedredigeringsprogram.

Sådan scannes et negativ

- Sørg for, at transparent-enheden er installeret i scanneren.
- Anbring negativerne i en rammeholder.
- Placér rammeholderen på scannerens glasplade. Læs Placering af billedkilden for at få yderligere opplysninger.
- Vælg en scan-kilde til negativet. Der er fem ekstra muligheder til UTA (Negativ), men nogle af dem er kun tilgængelige for visse typer scannere. Til de scannere, der ikke har disse muligheder, benyttes standardindstillingen. Vælg den mulighed, der passer til den type film, du benytter.
- Angiv de øvrige scannerindstillinger, bl.a. scan-tilstand, opløsning, osv.
- Klik på Scan.

Sådan gemmes og indlæses billedindstillinger

Indstillingsfiler indeholder oplysninger om MagicScans eksterne kontrol- og parameterindstillinger. MagicScan gemmer også på to sæt interne indstillinger. Den første type er ganske enkelt de indstillinger, som på et givent tidspunkt er tilgængelige i MagicScans egen hukommelse.

Den anden type interne indstillinger er MagicScans fabriksindstillinger. Disse indstillinger var gældende, første gang du startede MagicScan. Du kan til hver en tid gendanne disse indstillinger ved at vælge "Nulstil indstillinger" i menuen Indstillinger.

Sådan indlæses billedindstillinger:

1. Vælg Indlæs indstillinger i menuen Indstillinger. Dialogboksen Indlæs indstillinger åbnes.
2. Skriv filnavnet på de indstillinger, du vil indlæse, og klik på OK.
3. De tidligere gemte billedindstillinger gendannes og kommer til at gælde for det aktuelle indscannede billede.

Sådan gemmes billedindstillinger:

1. Sørg for, at alle indstillinger har de ønskede værdier
2. Vælg Gem indstillinger i menuen Indstillinger.
3. Skriv filnavnet på de indstillinger, du vil gemme, og klik på OK.
4. De aktuelle indstillinger gemmes. Du kan senere anvende Indlæs indstillinger til at indlæse indstillingerne og bruge dem i forbindelse med en anden scanning.

Bemærk! Hvis du har ændret i tidligere gemte indstillinger og ønsker at gemme ændringerne under et andet navn, vælger du Gem indstillinger som i menuen Indstillinger. Hvis du gemmer dem under det samme navn, overskrives de gamle indstillinger.

Sådan godkendes resultatet af en scanning

Hvis du vil kontrollere, at scanningen af et billede ser korrekt ud, har MagicScan en facilitet, så du kan godkende resultatet inden selve scanningen.

Sådan godkendes et billede:

1. Klik på Skærmudskrift i MagicScan. En skærmudskrift af originalen vises i vinduet Skærmudskrift.
2. Tilpas scannerindstillingerne efter behov.
3. Klik på Godkend. Vinduet Godkend vises med et fuldskærmseksempel på, hvordan det indscannede billede vil se ud.
4. I det viste eksempel er der taget højde for alle scannerindstillinger, bortset fra opløsningen.
5. Kontroller, at det scannede billede lever op til dine forventninger.
6. Klik eventuelt på knappen Forbedring i øverste højre hjørne for at udføre billedforbedringer.
7. Klik på Gem for at gemme billedet, eller klik på Luk for at lukke vinduet Godkend.
8. Klik på Scan i vinduet Skærmudskrift for at udføre selve scanningen.

Sådan fjernes farve fra et indscannet billede

Hvis du ikke synes, at billedet giver den korrekte farvegengivelse, har du mulighed for at rette op på denne. Hertil kan du bruge værktøjet Ophæv.

1. Klik på knappen Forbedring i vinduet Godkend. Dialogboksen Forbedring vises.
2. Klik på fanen Ophæv.
3. Placér pipette-ikonet på Eksempel 1 eller Eksempel 2.
4. Vælg en pixel i gråtoner (eller sort og hvid) fra billedet, og klik med musen.
5. Billedet bliver nu gentegnet, så du kan se, hvilken effekt ændringen havde.

Læs Ophævning for at få yderligere oplysninger.

Sådan angives punkter for Højlys/Skygge

Værktøjerne Højlys og Skygge gør det muligt at udføre sammenligninger i forskellige områder af billedet. Værktøjerne fungerer sammen med skyderne Højlys og Skygge i vinduet Scannerkontrol. Derfor vil brug af værktøjerne Højlys og Skygge medføre at skyderindstillingerne i vinduet Scannerkontrol automatisk justeres, og vice versa.

Værktøjet Højlys | Værktøjet Skygge

Inden du kan bruge værktøjerne Højlys og Skygge, skal de aktiveres ved, at du klikker på deres respektive ikoner. Når Højlys er aktiv, og du klikker på et punkt i visningsområdet, vil højlysniveauet for dette punkt sættes lig med punktets lysstyrkeniveau. Billedet vil herefter blive gentegnet, så du kan se effekten af ændringen.

Når Skygge er aktiv, og du klikker på et punkt i visningsområdet, vil skyggeniveauet for dette punkt sættes lig med punktets lysstyrkeniveau. Billedet vil herefter blive gentegnet, så du kan se effekten af ændringen.

Lad os tage et eksempel med Højlys, hvor vi udfører en sammenligning mellem to punkter:

1. Mens du holder museknappen nede, trækker du pipetten til det punkt, du ønsker at sammenligne. Hele billedet gentegnes på en sådan måde, at forskellige pixelområder står klarere overfor hinanden.
2. Ved at vælge flere pixels, kan du gradvist finde frem til det lyseste område på billedet. Når du slipper museknappen, bliver hele billedet gentegnet, så du kan se den endelige virkning.
3. På samme måde kan du anvende værktøjet Skygge til at finde det mørkeste område på billedet.

Normalt billede | Højlys på 130 | Skygge på 10 | Højlys på 130 og skygge på 10