Start Oversigt Avancerede funktioner Specielle funktioner Billedforbedring

Sådan... Ordliste

Grundlæggende funktioner

Du kan vælge mellem tre grundkontroller, når du indscanner billeder. Som standard benyttes Manuel, og her indstilles automatisk alle de nødvendige scannerkontroller. Her vil vi introducere de grundlæggende funktioner, som du bør have kendskab til. | Klik på det emne, som du ønsker oplysninger om. Placering af billedkilden Klik på knappen Skærmudskrift Brug af Rammeværktøj og Zoom-værktøj Hvad er scan-tilstand? Hvad er en original? Vælg opløsning Filtrering af billedet Udjævning Scan et billede

Placering af billedkilden

Placering af billedkilden er ikke den mest kritiske faktor, når det gælder om at sikre sig en god scannekvalitet. Men en rigtig placering kan medvrke til, at hele processen med scanning og billedbearbejdning går hurtigere. Når du vil placere kilden korrekt, skal du gøre følgende:

1. Løft scannerens låg.
2. Placer billedkilden med bagsiden opad. Læs i dokumentationen til scanneren, hvordan dokumentet placeres korrekt.
3. Luk scannerens låg.

Tænd for computeren og scanneren. Du er nu klar til at scanne.

Hvis du skal scanne transparanter, skal du muligvis benytte en diasbakke eller rammeholder under scanningen. Læs Sådan bruger du en diasbakke eller rammeholder

Klik på knappen Skærmudskrift

Inden du foretager den endelige scanning er det en god idé, at få vist et eksempel på, hvordan det indscannede billede vil komme til at se ud. En hel basal scanning omfatter visning af billede i MagicScan, justering af én eller flere indstillinger, et klik på knappen "Skærmudskrift" så du kan få en idé om, hvordan resultatet bliver, og placering af en ramme omkring det område, der skal scannes. I vinduet Skærmudskrift vises billedet med en lav opløsning. Ønsker du at ændre opløsningen, skal du klikke på knappen i vinduets øverste højre hjørne. En dialogboks åbnes, så du kan angive en opløsning til det viste billede. Den opløsning, du vælger her, vil kun gælde for billedet, som det er vist i vinduet Skærmudskrift. Vær opmærksom på, at efter du har klikket på Scan, vil billedets opløsning blive sat til den indstilling, du har angivet i vinduet Scannerkontrol.

Bemærk! Inden du klikker på Skærmudskrift, kan du definere de ønskede scannerindstillinger og tilpasse visningsstørrelsen, så hele processen går hurtigere, og resultatet stadig er en præcis scanning.

Sådan ændrer du visningsstørrelsen:

Ved at klikke og trække de vandrette og lodrette grænser (linialer) i visningsområdet kan du justere visningsstørrelsen for det scannede billede.

Brug af værktøjerne Ramme og Zoom

Ved hjælp af værktøjet Ramme kan du tilpasse grænserne for det område, der skal omfatte den endelige scanning.

Med værktøjet Zoom kan du "formindske" eller "forstørre" områder at et billede i vinduet Skærmudskrift; Når du forstørrer (vises med et plustegn ud for markøren) har du mulighed for at arbejde med de helt små detaljer på billedet. Når du formindsker (vises med et minustegn ud for markøren) har du mulighed for at se et stort billede i sin helhed.

Hvis det billede, du ønsker at scanne, er meget lille, kan du bruge Zoom til at forstørre billedet til en størrelse, hvor det er muligt mere præcist at vælge det område, du ønsker at scanne med Rammeværktøjet. På den måde kan du opnå en meget præcis scanning af et lille billede.

Det er meget let at bruge Rammeværktøjet

1. Aktivér Rammeværktøjet ved at klikke på Ramme-ikonet.
2. Træk markøren til visningsområdet og slip musknappen, når markeringsrammen er på plads.
3. Hvis du vil justere markeringsrammen form eller størrelse, placerer du musemarkøren over det markerede område og trækker musen i den retning, pilene viser.
4. Hvis du vil flytte en markeringsramme uden at ændre dens form eller størrelse, skal du placere musemarkøren inden for markeringsrammen og trække den til den ønskede placering.
5. Hvis du vil oprette en helt ny markeringsramme, skal du placere markøren uden for den eksisterende markeringsramme og trække diagonalt. Den første markeringsramme forsvinder, mens den nye bliver indsat på skærmen.

Se også: Værktøjet Tilføj ramme og Værktøjet Hånd

Sådan bruger du Zoom-værktøjet

1. Aktivér Zoom-værktøjet ved at klikke på Zoom-ikonet.
2. Flyt markøren til visningsområdet. Markøren ændrer form til et forstørrelsesglas.
3. Du zoomer ind (dvs. forstørrer et område) ved at placere markøren over det ønskede område og klikke på venstre museknap. Visningsområdets størrelse fordobles. Klik igen, og området forstørres med en faktor på 100%. Ved at gentage denne proces, kan du forstørre området med 800% i forhold til dets oprindelige størrelse.
4. Der findes en anden metode: Klik på Zoom-værktøjet og - mens du holder museknappen nede - træk markøren over det område, du vil forstørre. En ramme vises omkring det markerede område, og i det du slipper musen, forstørres det markerede område.
5. Brug rullepanelerne til at se områder, der ligger uden for vinduets grænser.
6. Kun for Macintosh-brugere: Placer forstørrelsesglasset over midten af det område, der skal formindskes. Tryk på Alternativtasten, og hold den nede og klik museknappen. Kun for Windows-brugere: Zoom ud ved at placere musemarkøren over visningsområdet og højreklik med musen (eller tryk på Skift + venstre museknap).
7. Når du vil gendanne den oprindelige visning (100%), dobbeltklikker du med museknappen .

Hvad er scan-tilstand?

Scan-tilstand angiver en tilstand for den måde, et billede skal scannes på. MagicScan understøtter følgende tilstande: Ægte farver RGB, Ægte farver CMYK, CIE Lab, Ægte farver sRGB, Gråtoner 256 skala, Stregtegning S/H og 256 farver.

Se også: Scan-tilstand

Hvad er en original?

Dette direktiv fortæller scanneren, hvilken form kildebilledet har. Scanneren kan scanne fra følgende typer kilder:

Flatbed (Reflekterende)
Brug dette valg til papiroriginaler (ikke transparante), som ikke består af et gennemsigtigt materiale, f.eks. fotografier, plakater, aviser, osv.

Gennemsigtig
Benyt dette valg til transparente objekter (hvor lys kan passere gennem, f.eks. diasbilleder). Du skal have installeret og tændt for transparentenheden for at kunne benytte dette valg. Muligheden er kun tilgængelig hvis UTA er tilsluttet.

Negativ
Vælg dette til fotografiske negativer eller film. Du skal have installeret og tændt for transparentenheden for at kunne benytte dette valg.

De fem ekstra muligheder til Negativ er kun tilgængelige for bestemte typer scannere. Vælg den mulighed, der svarer til den type film, der skal bruges til diasen. Hvis din scanner ikke har ekstra mulighed, skal du blot vælge standardindstillingen.

35 mm diasbakke
Hvis du vælger 35 mm diasbakke, skal du benytte diasbakken, selvom du blot skal scanne et enkelt dias. MagicScan starter automatisk en Fler-scan. Diasbakken er designet til flere 35 mm dias. Programmet finder selv ud af diasets retning og placering.

Rammeholder
Hvis du skal scanne transparanter (ikke 35mm dias), skal du benytte en rammeholder til at holde dem. Rammeholderen er designet til at indeholde almindelige transparenter. Programmet finder selv ud af rammens retning og placering. Yderligere oplysninger om brugen af rammeholder finder du under Sådan bruges diasbakke og rammeholder

Vælg opløsning

Indstillingen for opløsning bestemmer den informationsmængde, scanneren vil indhente i et færdigscannet billede. Jo større opløsning, desto finere detaljer og jo større billedfil. Opløsningen måles i dpi (dots per inch - punkter pr. tomme).

200 dpi | 50 dpi

Du kan vælge en ny opløsning fra undermenuen og lade valget afhænge af, hvilken scanner du har tilsluttet, eller selv angive en opløsning ved at vælge Tilpas Dpi. Herved åbnes dialogboksen Tilpas scanneropløsning. Bemærk, at der er adskillige indstillinger under "Tilpas opløsning". I MagicScan kan du selv definere flere forskellige opløsninger. Angiv den ønskede opløsning (i dpi) og klik på OK. Indstillingerne vises nedenunder Tilpas dpi i menuen Opløsning.

Filtrering af billedet

Filtre er typisk brugbare til billeder med høj kontrast eller billeder, hvis kanter og grænser skal udjævnes eller gøres endnu tydeligere ved at ændre på pixel-værdierne i netop disse områder af billedet. Vælg Filter fra menuen Billede. En undermenu vises.

Intet Filter | Tydeligere/ Endnu tydeligere | Sløret Mere sløret | Fjern maske for tydelighed
Dette er standardindstillingen. Der foretages ingen filtrering ved denne indstilling. | Gør billedets kant mere tydelig ved at forøge kontrasten i kantens pixels. Du bør kun bruge denne type filtre, når du vil forstærke forskellen mellem farverne i ét område og farverne i et andet. | Reducerer kontrasten mellem tilstødende pixels, så der oprettes et blødere billede. | Filtret Fjern maske for tydelighed opsporer skarpe kanter og farvegrænser og forstærker dem ved en form for understregning. Hvis du vælger dette, åbnes dialogboksen Fjern maske for tydelighed. Vælg mellem tre styrker: Lav, Medium og Høj eller definér selv en procentsats (1% til 200%).

Udjævning

Denne kommando kan med fordel benyttes, når du scanner trykt materiale, som er produceret ved hjælp af en halvtoneproces. Som eksempler på disse trykte materialer kan nævnes tidsskrifter, aviser, kataloger osv. Kommandoen Udjævning fjerner eller reducerer det moiré-mønster, som findes i sådanne halvtoneproducerede billeder.

Ved halftoneudskrivning benyttes et gitter af éns firkanter, med en prik i hver enkelt gittercelle. Ved at anvende prikker i graduerede størrelser, kan en brøkdel af hver celle farvelægges med en farve, mens resten af cellen er hvid (papirets farve). Derved skabes en illusion af en kontinuerlig variation af grå- eller farvetoner, fordi øjet skelner detaljer som egentlig ikke er objekter. På fotografier, der er gengivet i aviser, er halvtonegitteret groft nok til at det blotte øje kan se det, men i tidsskrifter, der tryk på glittet papir, er gitteret meget finere og derfor vanskeligere for øjet at opspore.

Når du scanner halvtoneproduceret grafik, kan prikmønstret resultere i interferensmønstre på det scannede billede. Billedet kan se ud som om det har en prikket eller skakternet kant. Disse interferensmønstre kaldes for moiré-mønstre. En udjævning kan minimere overførslen af moiré-mønstre til det scannede billede.

Udover standardinstilingen Ingen udjævning, byder MagicScans udjævningsværktøj på tre forskellige grader af udjævning:

Ingen udjævning | Kunst
Ingen udjævning. | Opbløder det fine mønster af prikker, som findes i kunsttryk af høj kvalitet.
Tidsskrift | Avis
Opbløder det fine mønster af prikker, som findes i tidsskrifter med glittet papir. | Opbløder det grovkornede mønster, som oftest findes i aviser.
Tilpas |
Brugeren kan selv angive en værdi for antallet af linier pr. tomme (lpi - lines per inch). |

Original | Billede med Tidsskriftudjævning

Scan et billede

Når du er klar til at scanne billedet, klikker du på knappen Scan i vinduet Skærmudskrift. Det valgte område i vinduet Skærmudskrift bliver scannet. Billedet vil overføres til programmet og vil blive vist på skærmen.

Bemærk! Hvis du scanner i et netværksmiljø, vil dialogboksen Scanner netværksserver vise en scannerstatus, så du kan se, hvordan processen skrider frem. Når scanningen er fuldført, vises billedet på klientcomputeren.

Nu kan du gemme det indscannede billede ved hjælp af de rette programkommandoer og filtyper. Læs i dokumentationen til dit program, hvordan du udfører disse trin. Du kan også vælge at scanne direkte til en fil fra MagicScan. Klik på knappen Godkend og gem filen. Hvis du starter MagicScan som et selvstændigt program ved at klikke på MagicScan-ikonet i MagicScans gruppevindue/mappe, gemmes der scannede billede automatisk, når du klikker på Scan.

Værktøjet Tilføj ramme

Med dette værktøj kan du oprette en ny ramme i vinduet Skærmudskrift, f.eks ved Fler-scan eller Batch-scan.

Når du tilføjer en ny ramme, slettes eksisterende rammer ikke i vinduet Skærmudskrift. Der oprettes blot et nyt job på joblisten. Gør følgende, hvis du vil tilføje en ny ramme i vinduet Skærmudskrift.

1. Klik på Tilføj ramme i vinduet Skærmudskrift.
2. Placer musmarkøren, hvor du ønsker at tegne rammen.
3. Tryk museknappen ned. Markøren ændrer form til en pil.
4. Hold museknappen nede, samtidig med at du trækker musen diagonalt hen over skærmen. Når rammen har den ønskede form og størrrelse, slipper du museknappen.

Værktøjet Hånd

Med værktøjet Hånd kan du rulle gennem et billede i vinduet Skærmudskrift.

Sådan aktiverer du værktøjet Hånd:

1. Opret en ny ramme ved hjælp af værktøjet Tilføj ramme.
2. Klik på ikonet for værktøjet Hånd. Markøren ændrer form til en lille hånd.
3. Placer markøren over billedet, og tryk museknappen nede, så du griber fat i billedet. Du kan nu se de dele af billedet, som du ønsker dig.