Start Grundlæggende funktioner Avancerede funktioner Specielle funktioner Billedforbedring

Sådan... Ordliste

Oversigt

For at installere MagicScan, skal dit system som minimum imødekomme følgende krav: Hardwarekrav: Mac, Mac II eller senere, 68 K CPU, PowerMac anbefales til Macintosh-brugere ; IBM eller IBM kompatibel PC med 386, 486, Pentium (eller hurtigere) CPU til Windows-brugere (486 eller hurtigere anbefales) 4 MB hukommelse til Windows-brugere (8 MB eller mere anbefales) ; 8 MB tilgængelig RAM eller mere til Macintosh-brugere CD-ROM drev Harddisk med ledig diskplads VGA, Super VGA, eller 100% kompatibelt grafikkort med passende skærm til Windows-brugere (32K Hi-color VGA er et minimumskrav til præcis gengivelse af farvebilleder); En farveskærm med grafikkort; 256 eller True Color (24-bit) grafikkort til Macintosh-brugere. | Klik på det emne, som du ønsker oplysninger om. Hardwarekrav Softwarekrav Start MagicScan Vinduer i MagicScan

Softwarekrav:

System 7.0 eller senere for Macintosh-brugere

Microsoft Windows 3.1, Windows 95 eller Windows NT 3.5 eller senere

Programmer med plug-in- eller TWAIN-moduler til Macintosh-brugere

Programmer med TWAIN-modul til Windows-brugere

Novell Netware, Microsoft LAN Manager, Microsoft Windows for Workgroups, eller et andet Netbios-kompatibelt netværk (valgfrit)

Start MagicScan

Før du kan starte MagicScan, skal du: 1) Tænde for scanneren og computeren; 2) Placere originalen på scannerens glasplade; 3) Lukke scannerens låg (eller transparentenhed - til transparante originaler).

Du kan scanne med MagicScan på to forskellige måder:

- Dobbeltklik på ikonet MagicScan i MagicScans gruppevindue. MagicScans hovedvindue åbnes. Du kan nu scanne dit billede og gemme det i en billedfil. Det scannede billede sendes ikke videre til noget andet program. Hvis du vil manipulere billedet i et billedbehandlingsprogram, skal du starte dette program og indlæse billedfilen.
- Hvis du vil scanne med MagicScan fra et andet program, skal du:

Macintosh-brugere:

1. Kør et program, der understøtter plug-in-moduler eller er TWAIN-kompatibelt, f.eks. Photoshop.
2. Vælg Acquire (Hent) i menuen Filer.
3. Vælg den seneste version af MagicScan på listen med kilder for at starte MagicScan.

Efter scanningen sendes det scannede billede til det program, du har startet MagicScan fra. Her kan du redigere billedet og gemme det, hvis du ønsker det.

Windows-brugere:

1. Start Windows, og kør et TWAIN-kompatibelt billedredigeringsprogram (f.eks. Adobe Photoshop).
2. Vælg Acquire (Hent) i undermenuen, og klik på "Select TWAIN Source" (Vælg TWAIN-kilde) for at åbne dialogboksen "Select Source" (Vælg kilde). Kører du Windows 95 eller Windows NT, skal du klikke på "Select TWAIN_32 Source" (Vælg TWAIN_32 kilde).
3. Klik på den seneste version af MagicScan.
4. Gå tilbage til undermenuen Acquire (Hent), og klik på "TWAIN..." for at starte MagicScan.
5. Kører du Windows 95 eller Windows NT, skal du klikke på "TWAIN_32" for at starte MagicScan.
6. Angiv de ønskede indstillinger i menuen Indstillinger.

Efter scanningen sendes det scannede billede til det program, du har startet MagicScan fra. Her kan du redigere billedet og gemme det, hvis du ønsker det.

Vinduer i MagicScan

I MagicScan finder du følgende vinduer: Scannerkontrol, Skærmudskrift, Jobliste, Godkend, Forbedring og Info. Du kan flytte, minimere og lukke vinduerne, som du vil, og maksimere vinduet Skærmudskrift, så du har et større overblik over arbejdet.

Vinduet Scannerkontrol

I vinduet Scannerkontrol til venstre på skærmen, kan du angive dine egne kontrolpræferencer til styring af den måde MagicScan scanner. Der findes tre muligheder: Manuel kontrol, binuscan IPM og MagicMatch, der hver især kontrollerer forskellige scannerindstillinger for forskellligt scannerudstyr.

Vinduet Skærmudskrift

Vinduet Skærmudskrift viser et eksempel på det scannede billede. Herfra kan du justere forskellige billedegenskaber, bl.a. kan du invertere, spejle eller dreje billedet, justere lysstyrke og skygge, osv.

Når du har konfigureret scannerindstillingerne i vinduet Scannerkontrol, kan du klikke på knappen Skærmudskrift for at få vist originalen, som den vil se ud, når den er scannet ind. Scanneren vil herefter udføre en lavopløselig for-scanning og vise resultatet i vinduet Skærmudskrift. Det kan jo være, at du ønsker at forbedre billedet, inden du scanner. Her kan du bruge værktøjerne til forbedring i vinduet Skærmudskrift. Resultatet afspejles omgående. Du kan tilpasse indstillingerne, indtil du er tilfreds med billedet.

Vinduet Jobliste

Vinduet Jobliste gør det muligt for dig at hente mere end ét scannet billede for hver scanning.

Der findes to forskellige metoder til indscanning af flere billeder, Fler-scan og Batch-scan. Fler-scan betyder scanning af "flere billeder i flere scannesprocesser". Scanneren kalibrerer før hver scanning og returnerer til udgangspositionen efter hver scanning. Det indebærer bl.a., at scannerindstillingerne kan variere. Batch-scan betyder, at "flere billeder scannes ved én og samme scanning". Scanneren kalibrerer kun før det første billede scannes. Batch-scan kan med fordel benyttes, når de billeder, du skal scanne, alle skal have de samme indstillinger mht. opløsning, lys, skygge, osv.

Vinduet Godkend

Vinduet Godkend viser en præcis kopi af det billede, der skal scannes, så du kan kontrollere, at alle instillinger er korrekte, inden du foretager selve scanningen ved at klikke på Scan. Du kan også gemme billedet direkte, uden at klikke på Scan igen for at gennemføre en rigtig scanning.

Klik på Godkend i vinduet Skærmudskrift for at åbne vinduet Godkend. Vinduet Godkend giver en mere præcis gengivelse end vinduet Skærmudskrift gør. Billedet er en næsten en tro kopi af resultatet af scanningen, når du efterfølgende klikker på Scan. Hvis du er tilfreds med billedet, klikker du på Gem for at gemme billedet eller klikker på Luk for at lukke vinduet Godkend. Vær opmærksom på, at billedet i vinduet Godkend kun er til skærmvisning. Billedets opløsning er 75 dpi.

Vinduet Forbedring

Brug dette vindue til at foretage billedforbedringer af et indscannet billede.

Vinduet Info

Vinduet Info viser et forstørret område på 7x5 pixel, der afspejler musmarkørens øjeblikkelige position. Hvis der ikke er noget billede i vinduet Skærmudskrift, vil der heller ikke være noget indhold i dette lille område. Derudover vises også pixelniveauet for den aktuelle pixel. Enheder for pixelniveauet, f.eks. RGB, Lab eller CMYK afhænger af den valgte scan-tilstand. Du kan klikke på den lille trekant ud for en pixelværdi, hvis du vil ændre enheden.

Derudover har du adgang til dialogboksen Indstilling for scannet billede, hvor du kan angive meget præcise rammer ved hjælp af Rammeværktøjet. Det er nyttigt, hvis du skal foretage en præcis scanning af et meget lille billede.